**Φιλοσοφία –Σκοπιμότητα προγράμματος**

Το εκπαιδευτικό πρόγραμμα “[**OutofEdenLearn**](https://learn.outofedenwalk.com/)” (OOEL) αποτελεί πρωτοβουλία του Ερευνητικού Οργανισμού [**Project Zero του Πανεπιστημίου Harvard**](http://www.pz.harvard.edu/who-we-are/about)σε συνεργασία με το <https://outofedenwalk.nationalgeographic.org/>

και τον **PaulSalopek** ανθρωπολόγο, δημοσιογράφο κάτοχο δύο βραβείων Pulitzer που υλοποιεί ένα επικό αφηγηματικό ταξίδι με τα πόδια σε ολόκληρο τον πλανήτη. Μέσα από το OOEL εκπαιδευτικοί και μαθητές/τριες συνενώνονται σε μαθησιακές ομάδες αντίστοιχων ηλικιών αλλά διαφορετικών εθνικοτήτων και πολιτισμών, προκειμένου να προσεγγίσουν οικουμενικά ζητήματα, εφαρμόζοντας τις στρατηγικές του προγράμματος που είναι: **Α.Παρατεταμένη και λεπτομερής παρατήρηση** (*slowlooking*) αφορά στην διάθεση αρκετού χρόνου ώστε οι μαθητές/τριες να παρατηρήσουν με προσοχή το άμεσο περιβάλλον και να ανακαλύψουν «κρυμμένες ομορφιές» που θα τους δώσουν τη δυνατότητα να επανεκτιμήσουν και να νιώσουν ευγνωμοσύνη για τον τόπο τους. Η παρατήρηση δίνει έμφαση σε λεπτομέρειες και αναπτύσσεται μέσα από όλες τις αισθήσεις, συμβάλλοντας σταδιακά στην καλλιέργεια νοητικών συνηθειών και μαθησιακών δεξιοτήτων όπως η επιμονή και η στοχοπροσήλωση.

**Β. Αφήγηση και ανταλλαγή εμπειριών** (*sharingstories*) αφορά στην εξοικείωση των μαθητών/τριών με τους μηχανισμούς της αργής δημοσιογραφίας (*slowjournalism*) που εκπροσωπεί ο Salopek και τη διατύπωση «ανοιχτών» ερωτημάτων. Μέσα από την επαφή με το υλικό του πολυβραβευμένου δημοσιογράφου, αξιοποιούν αφηγηματικές τεχνικές για να εκμαιεύσουν πληροφορίες για την ιστορία της τοπικής τους κοινότητας, να συνομιλήσουν με συμπολίτες τους, να διερευνήσουν ενδελεχώς και να αφηγηθούν εμπειρίες και ζητήματα της καθημερινότητάς τους.

**Γ. Διασύνδεση ζητημάτων σε τοπικό και παγκόσμιο επίπεδο** (*makingconnections*)αφορά στην απόκτηση στρατηγικών που υποστηρίζουν την τοποθέτηση προσωπικών εμπειριών και τοπικών ζητημάτων σε ευρύτερα γεωγραφικά, ιστορικά και πολιτισμικά πλαίσια, ώστε τα παιδιά να αποκτήσουν παγκόσμια συνείδηση, πολιτειότητα και οικουμενική οπτική.

Μεθοδολογικά μέσα επίτευξης των αρχών του προγράμματος OOEL αποτελούν τα *εργαλεία διαλόγου* και οι *ρουτίνες σκέψης*που αποτελούν προϊόντα του ProjectZero εστιασμένα σε συγκεκριμένες στοχαστικές και επικοινωνιακές ενέργειες:

- **Εργαλεία Διαλόγου** ([dialoguetoolkit](https://learn.outofedenwalk.com/dialogue-toolkit/)): Τα προτεινόμενα εργαλεία είναι 6 και λειτουργούν ως λεκτικές ή γραπτές προτροπές, που ενθαρρύνουν τους μαθητές να σχολιάσουν με σεβασμό και ενσυναίσθηση απόψεις που είναι διαφορετικές από τις δικές τους

|  |  |
| --- | --- |
| Περιγραφή: https://outofeden.s3.amazonaws.com/activities/2018/09/10_9804__4925_NOTICE.png | **ΠΑΡΑΤΗΡΩ (NOTICE)**  Τι παρατηρείς που σ’ ενδιαφέρει να σχολιάσεις; Εστίασε με προσοχή. Να είσαι συγκεκριμένος/η. |
| Περιγραφή: https://outofeden.s3.amazonaws.com/activities/2018/09/10_9970__0328_APPRECIATE.png | **ΕΚΤΙΜΩ (APPRECIATE)**  Σχολίασε συγκεκριμένα αυτό που εκτιμάς και αξίζει να επισημάνεις στα λεγόμενα ή το έργο του συνομιλητή σου. |
| Περιγραφή: https://outofeden.s3.amazonaws.com/activities/2018/09/10_0407__7084_PROBE.png | **ΡΩΤΑ (PROBE)**  Ζήτησε περισσότερες λεπτομέρειες ώστε να κατανοήσεις καλύτερα την άποψη του συνομιλητή σου. |
| Περιγραφή: https://outofeden.s3.amazonaws.com/activities/2018/09/10_0441__1622_CONNECT.png | **ΣΥΝΕΔΕΣΕ (CONNECT)**  Εξήγησε τον τρόπο με τον οποίο η οπτική ή μία προσωπική σου εμπειρία ή συναίσθημα συνδέεται με τα λεγόμενα του συνομιλητή σου. |
| Περιγραφή: https://outofeden.s3.amazonaws.com/activities/2018/10/10_2622__2533_Screen-Shot-2018-10-03-at-10.50.09-AM.png | **ΕΠΕΚΤΕΙΝΕ (EXTEND)**  Περίγραψε πώς έχει επεκταθεί η σκέψη σου. Τι ακριβώς σε βοήθησε να αποκτήσεις μια νέα προοπτική προσέγγισης του ζητήματος. |
| Περιγραφή: https://outofeden.s3.amazonaws.com/activities/2018/09/10_0461__1056_POV.png | **Η ΑΠΟΨΗΣΟΥ (POINT OF VIEW)**  Διατύπωσε με θάρρος την άποψή σου: *α) Από την πλευρά μου θεωρώ... β) Κάποιοι υποστηρίζουν ότι... Κατά τη γνώμη μου όμως……..* |

**- Ρουτίνες Σκέψης** ([thinkingroutines](http://www.pz.harvard.edu/resources/thinking-routines-video))αποτελούνται από μικρά βήματα που διατυπώνονται συστηματικά, ώστε να λειτουργούν ως δέσμες ερωτημάτων που στοχεύουν στην οικοδόμηση δεξιοτήτων σκέψης και στοχαστικών διαθέσεων.